СРБОЉУБ ЖИВАНОВИЋ

А

кадемик проф. др Србољуб Живановић ро­ђен је 21. децембра 1933. у Сарајеву. Живи и ради у Лондону. Гимназију је за­вршио у Земуну, (1952), Ме­дицински факултет у Београду (1959), а док­торску дисертацију одбранио је на Ме­ди­цин­ском фак­ултету у Новом Саду (1964). Ус­ав­р­ша­вао се у Бе­чу, Бриселу и Лондону (као сти­пен­дис­та Бри­­т­ан­ског савјета). За асистента је биран 1960. на Ме­­ди­цин­ском факултету у Београду, за доцента и ван­­­ред­ног професора на Макерере универзитету (Уг­ан­­­да) и Ана­томском институту Медицинског ко­­­­леџа Бол­нице Светог Бартоломеја Уни­верзитета у Лондону. На Ме­дицинском факултету у Но­вом Саду изабран је у звање редовног про­фесора 1987. године. Као ре­дов­ни професор, радио је на меди­цин­ским фак­ул­те­тима Универзитета Папуе Но­ве Гвинеје и Уни­вер­зи­те­та у Харареу (Зим­баб­ве).

У оквиру вишедеценијског научног рада обављао је теренска ис­тра­жи­ва­ња некропола у Војводини, у подручју Раса, дуж Ђердапа, у Београду итд. От­­крио је најстарије остатке праисторијског човјека на територији нека­да­шње Ју­гославије у Житишту и Бачком Петровцу. На подручју Ђердапа открио је ос­татке Кромањонаца, утврдио је аутохтоност становништва Бал­кана и шире Па­ноније. Поставио је нову методику утврђивања пола на ске­лет­ним ос­та­ци­ма човјека, те нашао низ нових елемената у области анатомије човјека, упо­ред­не анатомије, антропологије и палеопатологије. Испитивао је и иден­ти­фиковао остатке скелета историјских личности: цара Душана, кра­ља Уроша I, краља Владислава, деспота Стефана Лазаревића, мошти медан­ских му­че­ни­ка и др. Као члан екипе судских антрополога бавио се иско­па­вањем масовне гроб­нице у систему хрватских логора за истребљење Срба, Јев­реја и Рома у Јасеновцу и Доњој Градини.

Оснивач је Удружења антрополога Југославије и члан великог броја до­маћих и међународних научних удружења. Члан је Међународне словенске академије, Краљевског друштва ме­ди­ци­не (Велика Британија), Краљевског антро­полошког института (Велика Британија), Уд­ружења анатома и Удру­жења клиничких анатома Велике Британије, те Филозофског друштва Ру­ске ака­демије наука.

Објавио је преко 150 научних и стручних радова и 27 књига, међу којима су: *Основи остеологије и антропометрије*, Бео­град 1964; *Менискуси колена и њихове везе*, Београд 1967; *Ана­­то­ми­ја и физиологија*, Бео­град (27 из­дања у периоду 1964−1991); *Кинезиологија*, Београд 1987; *Анатомија*, Београд 2005; *Ан­тро­по­­ло­гија и палеопатологија*, Београд 2006; *Ancient diseases*, Lon­don 1982; *Ancient diseases*, New York 1982; *Бо­лес­ти древних људи*, Бео­град 1984, 20002; *Медицинска антропологија*, Београд 1997, 20052; *Јасе*­*но*­*вац*, Бео­град 2009.

Добитник је Повеље Антрополошког друштва Југославије за допринос раз­воју антрополошке науке у Југославији (1977), Захвалнице Друштва ле­ка­ра за развој медицине у Војводини, Повеље „Сардоније” у Нишу и низа дру­гих по­веља, захвалница и награда. Матица исељеника Србије додијелила му је, 2009. године, за књигу *Јасеновац*, Награду „Растко Петровић” за нај­бо­ље аутентично дјело од националног значаја.

За иностраног члана Академије наука и умјетности Републике Српске иза­бран је 23. маја 2013. године.